
        HEREND VÁROS ÖNKORMÁNYZAT



                     POLGÁRMESTERE
                  8440 Herend, Kossuth u.97.
           Tel: (88) 513-701   Fax: (88) 513-705


Ikt. sz.: H/69-/2019.



      
Tárgy: Herend Környéki Önkormányzatok Család és Gyermekjóléti Szolgálatot Fenntartó Társulása Társulási megállapodásának módosítása
Készítette: Princzes Györgyi

Előterjesztés
amely készült a Képviselő-testület 2019. december 2 -i ülésére

Tisztelt Képviselő-testület!

A Herend Környéki Önkormányzatok Család és Gyermekjóléti Szolgálatot Fenntartó Társulás Társulási Megállapodását módosítani szükséges a tagtelepülések képviselőinek személyében történt változás miatt. 

A megállapodás 1. pontjában Kislőd Község Önkormányzat, Szentgál Község Önkormányzat és Városlőd Község Önkormányzat képviselői a választások eredménye alapján módosításra kerültek. 
A fenti módosításokkal egységes szerkezetbe foglalt Társulási Megállapodás az előterjesztés 1. mellékletét képezi. 
Az Ávr. 167/C. § (3) bekezdés d) pontja szerint a társulás a társulási megállapodást érintő módosítást a módosított megállapodás és az azt elfogadó önkormányzati képviselő-testületi határozatok csatolásával, változás-bejelentési kérelem benyújtásával kérheti.
Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjék.
Határozati javaslat
Herend Város Önkormányzat Képviselő-testülete elfogadja a jelen határozat 1. mellékletét képező Herend Környéki Önkormányzatok Család és Gyermekjóléti Szolgálatot Fenntartó Társulása módosításokkal egységes szerkezetbe foglalt Társulási Megállapodását a törzskönyvi bejegyzés napjának hatályával és felhatalmazza a Polgármestert annak aláírására.

Határidő: azonnal

Felelős: polgármester, jegyző
Herend, 2019. november 26.                                      








Tisztelettel:
                                                                                                  Jánszky Lajos László 
                                                                                                        polgármester

HEREND KÖRNYÉKI ÖNKORMÁNYZATOK CSALÁD ÉS GYERMEKJÓLÉTI SZOLGÁLATOT FENNTARTÓ TÁRSULÁSA 

8440 Herend, Kossuth u. 125.


Tel: (88) 513-700   fax: (88) 513-705

HATÁROZATI KIVONAT

Herend Környéki Önkormányzatok Család és Gyermekjóléti Szolgálatot 

Fenntartó Társulása Társulási Tanácsának 

2019. október 28-i ülésének jegyzőkönyvéből

16/2019.(X.28.) számú társulási tanácsi határozat
Herend Környéki Önkormányzatok Család és Gyermekjóléti Szolgálatot Fenntartó Társulása Társulási Tanácsa a jelen határozat 1. mellékletét képező módosításokkal egységes szerkezetbe foglalt Társulási Megállapodással egyetért.

A Társulási Tanács felkéri a tagtelepüléseket a módosított Társulási Megállapodás elfogadására. A fenntartó önkormányzatok Képviselő-testületei a Társulási Megállapodás módosítását a törzskönyvi bejegyzés napjának hatályával hagyja jóvá. 
Határidő: azonnal
Felelős: társulási tanács elnöke
                 Hartmann Antal sk


 Jánszky Lajos László sk.
                    polgármester


        társulás elnöke
            jegyzőkönyv-hitelesítő

            A kivonat hiteléül:

                Herend, 2019. október 29.




Jánszky Lajos László sk.

                     társulás elnöke

Társulási Megállapodás Intézményfenntartó Társulás létrehozásáról
-A módosításokkal egységes szerkezetbe foglalt szöveg-
A „Magyarország helyi önkormányzatairól” szóló 2011. évi CLXXXIX törvény IV. fejezetének 87. §-ában kapott felhatalmazás alapján – a jelen Társulási Megállapodás 1.) pontjában megnevezett - települési Önkormányzatok képviselő-testületei feladat-ellátási kötelezettségük alapján a helyi közszolgáltatási alapfeladatok körébe tartozó, szociális alapszolgáltatások közül a családsegítésről, a gyermek és ifjúságvédelmi feladatok közül a gyermekjóléti szolgáltatásról- a Herend város székhelyén működő Herend Környéki Önkormányzatok Család és Gyermekjóléti Szolgálata közös fenntartására 2006. december31.-i hatállyal, határozatlan időtartamra létrehozott társulás útján gondoskodnak.
1. A társulás neve: Herend Környéki Önkormányzatok Család és Gyermekjóléti Szolgálatot Fenntartó Társulása (a továbbiakban: társulás)
A társulás székhelye: 8440 Herend, Kossuth u. 125.
A társulás által fenntartott intézmény működési területe: a társult települési önkormányzatok teljes közigazgatási területe
A társulás jogállása: A tárulás jogi személyiséggel rendelkezik. Nem költségvetési szerv törzskönyvi jogi személy.
A Társulás szakágazati besorolása: 
841105 Helyi önkormányzatok és társulások igazgatási tevékenysége
A Társulás kormányzati funkciója:
011130 Önkormányzatok és önkormányzati hivatalok jogalkotó és általános igazgatási tevékenysége 
                                                       
104042 Család és gyermekjóléti szolgáltatások
2. A társulás tagjainak neve, székhelye és képviselője, a társuláshoz tartozó települések lakosságszáma:
Bánd Község Önkormányzata
Székhely: 8443 Bánd, Petőfi u. 60.

Képviselője: Steigervald Zsolt polgármester
Csehbánya Község Önkormányzata 

Székhely: 8445 Csehbánya, Fő u. 39.

Képviselője: Straub Dávid polgármester
Hárskút Község Önkormányzata 

Székhely: 8442 Hárskút, Fő u. 10.

Képviselője: Tábori Ferenc polgármester 
Herend Város Önkormányzata 

Székhely: 8440 Herend, Kossuth u. 97.

Képviselője: Jánszky Lajos László polgármester
Kislőd Községi Önkormányzata 

Székhely: 8446 Kislőd, Hősök tere 1.
Képviselője: Bódis Zoltán polgármester
Márkó Község Önkormányzata 

8441 Márkó, Padányi Bíró Márton tér 5.

Képviselője: Hartmann Antal polgármester 

Szentgál Község Önkormányzata 

Székhely: 8444 Szentgál, Fő u. 11.
Képviselője: Weisz Elvira polgármester
Városlőd Községi Önkormányzata 

Székhely: 8445 Városlőd, Kossuth u. 23.
Képviselője: Schell Tamás polgármester 
Farkasgyepű Község Önkormányzata

Székhely: 8582 Farkasgyepű, Petőfi Sándor utca 42.

Képviselője: Takácsné Légrádi Edina polgármester

Magyarpolány Község Önkormányzata

Székhely: 8449 Magyarpolány, Dózsa utca 2.

Képviselője: Grőber József polgármester

(a továbbiakban: együtt társult önkormányzatok)

A társuláshoz tartozó települések lakosságszámát a megállapodás 1. függeléke tartalmazza. 
3. A társulás által ellátott feladat- és hatáskörök:
A társulás a Herend Környéki Önkormányzatok Család és Gyermekjóléti Szolgálata (továbbiakban: Intézmény) közös fenntartására, és működtetésére jön létre. 
A társult települési önkormányzatok az Intézmény útján a közigazgatási és ellátási területükön ellátják a szociális igazgatásról és szociális ellátásokról szóló 1993. évi III. törvény 64. §-ában meghatározott családsegítés, valamint a gyermekek védelméről és a gyámügyi igazgatásról szóló 1997. évi XXXI. törvény 39.§ és 40.§-ában meghatározott gyermekjóléti szolgáltatási feladatokat és közreműködik a Gyvt. 44/A. §-ában meghatározott alternatív napközbeni ellátással kapcsolatos feladatok (nyári napközi) megszervezésében. Az Intézmény által ellátott tevékenységi köröket az Intézmény alapító okirata tartalmazza.
4. A társulás döntéshozó szerve, döntéshozó szervének tagjait megillető szavazatarány:
A Társulás döntéshozó szerve a Társulási Tanács. A Társulási Tanács döntéseit határozattal hozza. A Társulási Tanács tagjai a Társult önkormányzatok mindenkori polgármesterei. A Társulási Tanács ülésén a polgármester akadályoztatása esetén az alpolgármester, illetve képviselő-testületi megbízás esetén települési képviselő képviselheti az önkormányzatot. A társulási tanács tagjai közül a választási ciklus idejére elnököt és alelnököt választ. A társulást az elnök, akadályoztatása esetén az alelnök képviseli. A választást követő 15 napon belül tisztújító ülést kell összehívni. A tisztújító ülést Társulás székhelytelepülésének polgármestere hívja össze, és vezeti. A tisztújító ülés kötelező napirendje a Társulás elnökének és alelnökének megválasztása.
A polgármesterek az általuk képviselt települési önkormányzat lakosságának, a társulásban résztvevő önkormányzatok összlakosságához viszonyított részarányában rendelkeznek szavazati joggal.

A társuláshoz tartozó települések szavazati jogát a megállapodás 2. függeléke tartalmazza. 
A Társulási Tanács ülésén a társult önkormányzatok jegyzői tanácskozási joggal részt vehetnek. A Társulási Tanács részletes működési szabályait a Társulási Megállapodás keretei között a Tanács maga állapítja meg.
A Társulási Tanács munkaszervezeti feladatait (döntések előkészítését, végrehajtás szervezését, a társulás bevételeivel és kiadásaival kapcsolatban a tervezési, gazdálkodási, ellenőrzési, finanszírozási és beszámolási feladatokat) a Herendi Polgármesteri Hivatal látja el.
5.  A Társulás döntéshozatalának módja, a minősített döntéshozatal esetei:
A Társulási Tanács akkor határozatképes, ha a társult önkormányzatok képviselőinek több mint a fele, de legalább a szavazatok felével rendelkező képviselő jelen van. A javaslat elfogadásához legalább két tag igen szavazata szükséges, amely meghaladja a jelenlévő tagok szavazatainak a felét. 

A társulási tanács minősített többséggel dönt a társulásból történő kizárásról. A minősített többséghez legalább annyi tag igen szavazata szükséges, amely meghaladja a társulásban résztvevő tagok szavazatának több mint a felét és az általuk képviselt települések lakosságszámának a felét.

A Társulási Tanács hatáskörébe tartozik az Intézmény költségvetésének meghatározása és a költségvetés teljesítéséről szóló beszámoló (féléves, háromnegyed éves, zárszámadás), valamint a költségvetési koncepció elfogadása. A beszámolókat és a költségvetési koncepció tervezetét a 2011. évi CXCV. törvényben (Áht.) meghatározott határidőt legalább 8 nappal megelőzően meg kell küldeni a társulási tanács tagjainak.
6. A közös fenntartású intézmény megnevezése, székhelye, munkáltatói jogok gyakorlása: 
Herend Környéki Önkormányzatok Család és Gyermekjóléti Szolgálata (a továbbiakban: Intézmény) 8440 Herend, Kossuth u. 125.
Az intézmény vezetőjének kinevezése és felmentése a Társulási Tanács hatáskörébe tartozik.

Az intézményvezető felett az „egyéb munkáltatói jogok” gyakorlása a társulási tanács elnökének hatáskörébe tartozik.

Az intézmény alkalmazottai felett a munkáltatói jogokat az intézmény vezetője gyakorolja.
A társult településeken foglalkoztatottak kinevezését megelőzően az intézményvezető kikéri a társult önkormányzat polgármesterének véleményét.
A család és gyermekjóléti szolgáltatási feladatot teljesítő családgondozó hetente egy-egy alkalommal köteles a társult települések mindegyikén fogadóórát tartani az érintett jegyzőkkel egyeztetett időpontban.

A társult önkormányzatok a helyszíni feladatteljesítéshez saját költségükön arra alkalmas helyiséget (irodát) és megfelelő tárgyi feltételeket biztosítanak a szolgálat dolgozói részére. 
7. A társulás fenntartásával, működtetésével kapcsolatosan az egyes képviselő-testületek pénzügyi hozzájárulásának mértéke, teljesítésének módja:
A társulás működésének, az intézmény közös fenntartásának fedezeteként elsődlegesen a mindenkori hatályos költségvetési törvényben meghatározott szociális és gyermekjóléti alapszolgáltatási feladatok megvalósításához nyújtott költségvetési támogatás (állami hozzájárulás) szolgál.

Esetlegesen a feladatok központi, külső forrásból nem fedezett működési, fenntartási kiadásait társult települési önkormányzatok pénzügyi hozzájárulás címén biztosítják (feladat-ellátási pénzügyi hozzájárulás). A társult települési önkormányzatok képviselő testületei a feladatellátáshoz szükséges pénzügyi hozzájárulást az éves költségvetési rendeletükben előirányzatként megtervezik. A társulási tagok az intézmény állami költségvetési támogatása és térítési díj által nem finanszírozott működési költségeihez, a családsegítés és gyermekjóléti szolgáltatás esetében a folyó évi költségvetési támogatása igénylésben szereplő népességszám, illetve a gyermekszám arányában járulnak hozzá.
A társult önkormányzatok a feladatellátáshoz szükséges pénzügyi hozzájárulás összegét számla ellenében a Társulás OTP Bank Zrt.-nél vezetett bankszámlájára időarányosan, negyedévente tárgy negyedév harmadik hónapjának 15. napjáig átutalással teljesítik.
A társulás éves költség tervét a társult települési önkormányzatok polgármesterei a költségvetési időszakban az előzetes egyeztetési eljárás folyamatában egyeztetik.

A társulás éves költségvetését és zárszámadását a Társulási Tanács hagyja jóvá.

8. A társulás tagjai által vállalt pénzügyi hozzájárulás nem teljesítése esetén irányadó eljárás: 
Egyszeri írásbeli fizetési felszólítást követően, a társulás székhelye szerinti önkormányzat a pénzügyi hozzájárulás összegének rendezése érdekében azonnali beszedési megbízás benyújtására jogosult, melyhez a társult önkormányzatok ezen megállapodás aláírásával egyidejűleg hozzájárulnak.

9. A társulás vagyona és a vagyonátadás feltételei, a tulajdonosi jogok és kötelezettségek gyakorlásának rendje:
A szerződő felek megállapodnak, hogy a Herend Környéki Önkormányzatok Család és Gyermekjóléti Szolgálata épülete (8440 Herend, Kossuth u. 125.), valamint leltár szerinti felszerelései, ingóságai Herend Város, mint eredeti tulajdonos birtokában maradnak.
A társulás megszűnése, a társulásból történő kiválás, kizárás esetén a társulás vagyonát a társulás azon tagjának kell visszaadni, amelyik azt a társulás rendelkezésére bocsátotta. Egyebekben a közös tulajdonra vonatkozó rendelkezéseket kell alkalmazni.
10. A közös fenntartású intézmény irányítási (alapítói) jogainak gyakorlása, a rendeletalkotásra kijelölt önkormányzat: 
Herend Város Önkormányzat Képviselő-testülete az Intézmény irányítói (alapítói) jogát átadja, a Társulás az irányítói jogot átveszi 2013. július 1. hatállyal. Az irányítói jogátadást követően a közösen fenntartott intézmény alapító okiratának kiadása, szervezeti és működési szabályzatának jóváhagyása, átalakítása és megszüntetése a társulási tanácsa hatáskörébe tartozik.
A szociális igazgatásról és szociális ellátásokról szóló 1993. évi III. törvény 92.§ (1) bekezdés b) pontjának rendelkezése szerint a személyes gondoskodást nyújtó ellátásokról, azok igénybevételéről, a fizetendő térítési díjakról, valamint az 1997. évi XXXI. törvény 29§ (3) bekezdés rendelkezése szerint a gyermekjóléti ellátásokról, azok igénybevételéről és a fizetendő térítési díjakról jelen megállapodás szerint a rendeletalkotásra kijelölt települési önkormányzat Herend Város Önkormányzata.

11. A társulás általános rendjétől eltérő (nem minden tag részére, vagy a tag által saját intézménye útján más tagok részére történő) feladatellátás módja:
A társult települések Önkormányzatai kijelentik, hogy a társulási megállapodásban rögzített szociális és gyermekjóléti feladatok ellátására működési engedéllyel nem rendelkeznek, önállóan szakembert nem foglalkoztatnak.

12. A társulás működéséről évente legalább egy alkalommal történő beszámolás kötelezettsége:
A társult települések polgármesterei évente egyszer beszámolnak a képviselő-testületeknek az intézményi társulás tevékenységéről, pénzügyi helyzetéről, a társulási cél megvalósulásáról.

13. A társulás működésének ellenőrzési rendje:
A társulási megállapodásban foglaltak és az intézmény ellenőrzésére a tanács tagjainak javaslatai alapján összeállított, és a tanács által jóváhagyásra került éves ellenőrzési terv (program) alapján kerül sor. A jóváhagyott (az ellenőrzés tárgyát, tervezett időpontját is tartalmazó) ellenőrzési tervet az intézményvezetőnek, és a társulás székhelye szerinti jegyzőnek is meg kell küldeni. 

Az ellenőrzés területei:

· a társulási megállapodásban foglaltak betartása,

· az intézmény gazdálkodására vonatkozó jogszabályi előírások alkalmazása, 

· szakmai feladatok ellátása, szakértő bevonásával. 

Az ellenőrzésekről jegyzőkönyvet kell felvenni, és az ellenőrzések eredményéről, annak megállapításairól a soros társulási tanácsülésen a tanácsot tájékoztatni kell.
14. A megállapodás módosításának feltételei:
A társulási megállapodás módosításának feltétele, hogy a módosított megállapodást a társult települési önkormányzatok képviselő-testületei minősített többséggel fogadják el.

15. A társuláshoz történő csatlakozás szabályai és feltételei: 
A társuláshoz - a társult önkormányzatok mindegyikének hozzájárulásával - bármelyik társult önkormányzat közigazgatási területével szomszédos önkormányzat csatlakozhat.
A csatlakozási szándékot a társulás székhelye szerinti önkormányzathoz kell eljuttatni. A csatlakozási nyilatkozatnak tartalmaznia kell:

hogy jelen megállapodásban foglaltakat magára nézve kötelezőnek fogadja el

a társulás működésével, a feladatellátással kapcsolatos költségek, pénzügyi hozzájárulás teljesítését vállalja.

A társulás székhelye szerinti önkormányzat a csatlakozási szándékot közli a társult önkormányzatokkal.

16. A társulásból történő kiválás és kizárás feltételei:
A kiválás szabályai
A jelen társulásból a felek a naptári év utolsó napjával válhatnak ki.

A kiválásról szóló határozati döntést az adott Önkormányzat a kiválási határnap előtt legalább 6 hónappal előbb köteles meghozni, és ugyancsak 6 hónappal előbb a kiválási szándékot a társulás székhelye szerinti önkormányzathoz is el kell juttatni.

A kiválási szándékot a társulás székhelye szerinti önkormányzatnak képviselője közli a résztvevő önkormányzatokkal.
A kizárás szabályai
A társulási tanács minősített többséggel hozott határozottal a naptári év utolsó napjával súlyos szerződésszegés indokával a jelen megállapodás hatálya alól kizárhatja azt a települési önkormányzatot, amely képviselő-testülete a megállapodásban foglalt kötelezettségeinek ismételt felhívásra sem tesz eleget a megadott határidőre.

Súlyos szerződésszegésnek minősül:

pénzügyi hozzájárulás meg nem fizetése,

pénzügyi teljesítés esedékességétől számított 60 banki napot meghaladó késedelem,

a megállapodásban foglalt döntési kötelezettségnek nem tesz eleget.

17. A társulás megszűnése, megszűnés esetén a tagok egymással való elszámolásának kötelezettsége, módja:
Jelen társulás megszűnik:

Ha megállapodásban meghatározott időtartam eltelt, vagy törvényben szabályozott megszűnési feltétel megvalósult

Ha a Társulás tagjai többséggel azt elhatározzák

A törvény erejénél fogva

A bíróság jogerős döntésével

A társulás tagjai a társulás megszűnése, a tag kiválása esetén a megszűnés vagy kiválást követő 3 hónapon belül kötelesek elszámolni

18. Nyilvánosság biztosítása:
A Társulás a székhely önkormányzat honlapján gondoskodik az információs önrendelkezési jogról és az információszabadságról szóló 2011. évi CXII. törvény előírásai szerint a közérdekű adatainak és közérdekből nyilvános adatainak közzétételéről.
19. Vegyes rendelkezések
A jelen megállapodás 2019. október 28. napján lép hatályba és határozatlan időre szól. A tagok a jelen megállapodásban nem szabályozott kérdésekben, a Magyarország helyi önkormányzatairól szóló 2011.évi CLXXXIX. törvény rendelkezéseit tekintik irányadónak.
A felek egybehangzóan kijelentik, hogy a jelen Megállapodásból eredő, a Társulás működése során esetlegesen felmerülő vitás kérdéseiket elsődlegesen egymás között, tárgyalásos úton, konszenzus alapján kívánják rendezni. A bírósági út igénybevételével kizárólag akkor élnek, ha az előzetes egyeztetés nem vezetett eredményre, megegyezésre.
A helyi önkormányzatok képviselő-testületei között a társulások működése során felmerülő vitás kérdésekben a közigazgatási és munkaügyi bíróság dönt. 
A jelen megállapodást - annak elolvasását, tartalmának megismerését és megértését követően - a társult települések képviselői, mint akaratukkal egyezőt, saját kezű aláírással látják el.
Társulási Megállapodás mellékletei:

1. melléklet:
Azonnali beszedési megbízás

2. melléklet:
Társult Önkormányzatok Képviselő-testületeinek jóváhagyó határozatai 

Társulási Megállapodás függelékei: 

1. függelék: 

A társuláshoz tartozó települések lakosságszáma

2. függelék:

A társuláshoz tartozó települések szavazati joga
Herend, 2019. október 28.
A Társulási Megállapodás módosítását a fenntartó önkormányzatok Képviselő-testületei a módosítás törzskönyvi bejegyzése napjának hatályával hagyják jóvá. 
Bánd Község Önkormányzata képviseletében:                                                                                 Steigervald Zsolt  polgármester


………………………………………
Csehbánya Község Önkormányzata képviseletében:

Straub Dávid polgármester



………………………………………
Hárskút Község Önkormányzata képviseletében: 

Tábori Ferenc polgármester 



………………………………………

Herend Város Önkormányzata képviseletében:

Jánszky Lajos László polgármester


………………………………………
Kislőd Község Önkormányzata képviseletében:

Bódis Zoltán polgármester



………………………………………
Márkó Község Önkormányzata képviseletében:

Hartmann Antal polgármester 


………………………………………
Szentgál Község Önkormányzata képviseletében:

Weisz Elvira polgármester



………………………………………

Városlőd Község Önkormányzata képviseletében:

Schell Tamás polgármester 



………………………………………
Farkasgyepű Község Önkormányzata képviseletében:

Takácsné Légrádi Edina polgármester 

………………………………………
Magyarpolány Község Önkormányzata képviseletében:

Grőber József polgármester 



………………………………………
Záradék:

Önkormányzat neve




határozata


Bánd Község Önkormányzata:                                     számú határozat                                         
Csehbánya Község Önkormányzata:


   számú határozat

Hárskút Község Önkormányzata: 


  számú határozat

Herend Város Önkormányzata:


   számú határozat
Kislőd Község Önkormányzata:


   számú határozat

Márkó Község Önkormányzata:


   számú határozat
Szentgál Község Önkormányzata:


   számú határozat
Városlőd Község Önkormányzata:


   számú határozat

Farkasgyepű Község Önkormányzata:

   számú határozat

Magyarpolány Község Önkormányzata:

   számú határozat
1. függelék
A társuláshoz tartozó települések lakosságszáma
	szám
	Település neve
	Lakosságszám (fő)

	1.
	Bánd
	701

	2.
	Csehbánya
	298

	3.
	Hárskút
	674

	4.
	Herend
	3494

	5.
	Kislőd
	1272

	6.
	Márkó
	1426

	7.
	Szentgál
	2882

	8.
	Városlőd
	1332

	9.
	Farkasgyepű
	364

	10
	Magyarpolány
	1296

	Mindösszesen:
	13739


* a 2018. január 1-ji állapot szerint

2. függelék

A társuláshoz tartozó települések szavazati joga

	szám
	Település neve
	Szavazati arány* (%)

	1.
	Bánd
	5,1

	2.
	Csehbánya
	2,2

	3.
	Hárskút
	4,9

	4.
	Herend
	25,4

	5.
	Kislőd
	9,3

	6.
	Márkó
	10,4

	7.
	Szentgál
	21

	8.
	Városlőd
	9,7

	9.
	Farkasgyepű
	2,6

	10
	Magyarpolány
	9,4

	Mindösszesen:
	100


* a 2018. január 1-ji lakosságszám alapján

